จากการสอบสวนทราบว่า ก่อนเกิดเหตุนางวาสนา ผู้ตาย ขับรถไปเบิกเงินสดประมาณ 4 แสนบาทจากธนาคารกรุงเทพสาขาพนัสนิคมเพื่อนำไปจ่ายให้พนักงานของบริษัทเคียวคุโย จำกัด ซึ่งตั้งอยู่ในนิคมอุตสาหกรรมอมตะนคร แต่รถวิ่งมาถึงจุดเกิดเหตุ ปรากฏว่า มีคนร้าย 2 คน ขี่รถจักรยานยนต์ฮอนด้า เวฟ สีน้ำเงิน ไม่ทราบหมายเลขทะเบียน ขี่ปาดหน้าจนนางวาสนาต้องจอดรถ จากนั้นคนนั่งซ้อนท้ายได้ลงจากรถพร้อมชักอาวุธปืนออกมาข่มขู่ให้นางวาสนาเปิดประตูรถแต่ผู้ตายขัดขืนคนร้ายจึงยิงใส่ผ่านกระจกข้างคนขับ 2 นัดจนเสียชีวิต จากนั้นคนร้ายได้หยิบเงินสด 4 แสนบาทแล้วขับรถหนีไปอย่างไรก็ตาม สำหรับสาเหตุการลงมือสังหารอย่างโหดเหี้ยมครั้งนี้ ตำรวจสันนิษฐานว่าน่าจะเป็นการฆ่าชิงทรัพย์ โดยคนร้ายอาจจะเป็นพนักงานของบริษัท ซึ่งลาออก หรือถูกไล่ออกไปก่อนหน้านี้ และน่าจะล่วงรู้ว่าความเคลื่อนไหวของนางวาสนาว่าจะต้องเดินทางไปเบิกเงินสดที่ธนาคารเป็นประจำ จึงได้ขี่รถจักรยานยนต์สะกดรอยตามจากธนาคารกระทั่งมาถึงจุดเกิดเหตุ ซึ่งไม่ค่อยมีรถสัญจรไปมาจึงลงมือก่อเหตุดังกล่าวขึ้น ทั้งนี้ ตำรวจจะออกสืบสวนเพื่อติดตามตัวคนร้ายมาดำเนินคดีต่อไป
ก่อนเกิดเหตุนางวาสนา ผู้ตาย ขับรถไปเบิกเงินสดประมาณกี่แสนบาทจากธนาคารกรุงเทพสาขาพนัสนิคมเพื่อนําไปจ่ายให้พนักงานของบริษัทเคียวคุโย จํากัด ซึ่งตั้งอยู่ในนิคมอุตสาหกรรมอมตะนคร 
4 แสนบาท